KOMMISSIONEN FOR DE EUROPÆISKE FÆLLESSKABER 
KOM(95) 25 endelig udg. 
Bruxelles, den 10.02.1995 
95/ 0021 (CNS) 
Forslag ti I 
RÅDETS BESLUTNING 
om bemyndigelse af Den Franske Republik til at anvende en reduceret toldsats på 
forbruget af "traditionel" romfremstillet i sine oversøiske departementer 
(forelagt af Kommissionen) 

Begrundelse 
Baggrund 
Det siges i artikel 2, litra b), i protokol 6 til Lomé-konventionen om rom, at Fællesskabet 
"fastlægger reglerne for den allerede påtænkte ophævelse af fællesskabskohtingentet", der 
gælder for rom fra AVS-landene, idet der skal tages hensyn til situationen på EF's 
rommarked og AVS-landenes eksport. Kommissionens beretning til Rådet om dette 
spørgsmål (SEC(94) 1572 endelig udg. af 21. december 1994) foreslog en øjeblikkelig 
afskaffelse af toldkontingentet for let rom og en trinvis afskaffelse frem til år 2000 af 
toldkontingentet for traditionel rom. 
Imidlertid er produktionen af traditionel rom af fundamental betydning for de franske 
oversøiske departementers økonomi, og i henhold til EF-traktatens artikel 227, stk. 2, skal 
EF's institutioner sikre, at der skabes mulighed for økonomisk og social udvikling i de 
franske oversøiske departementer. 
Desuden erkendte konferencen i erklæringen (nr. 26) om regionerne i Fællesskabets 
yderste periferi, der findes som bilag til traktaten om Den Europæiske Union, at disse 
regioner er karakteriseret ved en situation med strukturelt svag udvikling, der hæmmer 
deres økonomiske og sociale udvikling alvorligt, og man fandt, at der ikke desto mindre 
kan vedtages specifikke foranstaltninger til fordel for disse regioner, "for så vidt og så 
længe der objektivt er behov for at træffe sådanne foranstaltninger". 
På baggrund af disse omstændigheder forelagde Kommissionen i overensstemmelse med 
punkt 8.3 i POSEIDOM en beretning for Rådet (SEC(94) 1688 endelig udg. af 21. 
december 1994) om situationen for EF's romproducenter og om de foranstaltninger, der 
er nødvendige for at sikre deres vitale interesser. Beretningen konkluderede, at 
virkningerne af eksisterende og supplerende foranstaltninger for at bistå sektoren for 
sukkerrør, sukker og rom først vil kunne mærkes på længere sigt, og at afgiftsmæssige 
foranstaltninger i afventning af heraf og i betragtning af følgerne af afskaffelsen af 
toldkontingenterne ville være det eneste umiddelbare middel til at opretholde en 
"kommerciel niche" for rom fra de franske oversøiske departementer på et niveau 
svarende til den traditionelle handel, man har kunnet registrere i de seneste år. 
Kommissionen bekendtgjorde derfor, at den havde til hensigt at forelægge et forslag til 
Rådets beslutning for at give Frankrig mulighed for at anvende reducerede satser for 
traditionel rom fremstillet i de franske oversøiske departementer. 
Bemærkninger til de foreslåede bestemmelser 
Artikel 1 giver Frankrig bemyndigelse til at anvende reducerede afgiftssatser på 
"traditionel" rom fremstillet i de oversøiske departementer. 
Artikel 2 specificerer betydningen af "traditionel" rom. 
Artikel 3 begrænser det kvantum, hvorpå den reducerede sats kan anvendes i moderlandet, 
til det, der har været registreret i de seneste års handel, sætter en øvre for det niveau, 
hvortil satsen kan reduceres, og begrænser beslutningens gyldighedsperiode. 
Artikel 4 er af ren formel karakter. 
l\ 
RÅDETS BESLUTNING 
af 
om bemyndigelse af Den Franske Republik til 
at anvende en reduceret toldsats på forbruget af "traditionel" rom 
fremstillet i sine oversøiske departementer 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
227, stk. 2, 
under henvisning til forslag fra Kommissionen1, 
[under henvisning til udtalelse fra Europa-Parlamentet2,] og 
ud fra følgende betragtninger: 
de franske oversøiske departementer (OD) udgør en integrerende del af EF i medfør af 
artikel 227, stk. 2, sådan som det er fortolket i Domstolen retspraksis, hvorefter traktatens 
og den afledte rets bestemmelser anvendes med fuld retskraft i OD, dog således at det 
fortsat er muligt at vedtage specifikke foranstaltninger til deres fordel, for så vidt og så 
længe der er et objektivt behov for at træffe sådanne foranstaltninger med henblik på den 
økonomiske og sociale udvikling af disse regioner; 
erklæring nr. 26 om regionerne i Fællesskabets yderste periferi, som er vedføjet som bilag 
til traktaten om Den Europæiske Union, bekræfter princippet om vedtagelse af 
foranstaltninger med henblik på den økonomiske og sociale udvikling af disse regioner; 
det fastsættes i punkt 8.3 i POSEIDOM (Rådets beslutning 89/687/EØF af 22. december 
19893), at Kommissionen aflægger beretning om situationen for EF's producenter af rom 
og om gennemførelsen af foranstaltninger, der kan sikre deres væsentlige interesser; 
det konkluderes i denne beretning (SEC(94) 1688 endelig udg.), at EF's producenter bør 
gøre sig store anstrengelser for at tilpasse sig for at kunne imødekomme EF's rommarkeds 
nye krav og udfordringer som følge af den liberalisering af importen, der har fundet sted 
og det fald i afsætningen af rom, der har kunnet registreres i de seneste år; de 
foranstaltninger, der allerede er truffet eller skal træffes i denne retning, vil først få 
gavnlige virkninger for konkurrenceevnen inden for sektor for sukkerrør, sukker og rom 
på lidt længere sigt; afgiftsmæssige foranstaltninger vil i afventning heraf være det 
3 EFT L 399 af 30. december 1989. 
eneste effektive og umiddelbare middel til at opretholde et "kommerciel marked" for rom 
fra de franske oversøiske departementer på et niveau svarende til den traditionelle handel, 
man har kunnet registrere i de seneste år; 
Rådet har med henvisning til Kommissionens beretning om situationen og 
fremtidsudsigterne for rommarkedet vedrørende rom med oprindelse i AVS-landene 
(SEC(94) 1572 endelig udg.) vedtaget at afskaffe toldkontingentet for indførsel af let rom 
med oprindelse i AVS-landene pr. 1. januar 1996 og at opretholde et toldkontingent for 
indførsel af traditionel rom med oprindelse i AVS-landene, som er fastsat til 20 000 HRA 
om året, forhøjet med 2 000 HRA hvert følgende år indtil den 1. januar 2000, hvor det 
afskaffes helt; 
Den Franske Republik bør derfor bemyndiges til som undtagelse fra traktatens artikel 95 
at anvende en reduceret afgiftssats på forbruget af "traditionel" rom fremstillet i de 
oversøiske departementer; 
denne mulighed bør være tidsbegrænset i afventning af virkningerne af eksisterende og 
fremtidige foranstaltninger, der træffes i andre sammenhænge for at forbedre 
konkurrenceevnen for sektoren for sukkerrør, sukker og rom i OD; da det drejer sig om 
strukturforanstaltninger, kan disse først nå deres mål efter en tilstrækkelig lang periode; 
i betragtning af disse foranstaltninger er de franske myndigheder rede til i perioden 
fra den 1. januar 2000 til den 31. december 2002 at overveje en gradvis tilpasning 
af den nedsatte beskatning på "traditioner* rom fremstillet i de franske oversøiske 
departementer; 
de mængder rom med oprindelse i OD, der er omfattet af denne foranstaltning, må ikke 
overstige et niveau svarende til den traditionelle handel, der har været registreret i de 
seneste år -
VEDTAGET FØLGENDE BESLUTNING: 
Artikel 1 
Uanset traktatens artikel 95 bemyndiges Den Franske Republik herved til at anvende en 
afgiftssats på forbruget af "traditionel" rom fremstillet i landets oversøiske departementer, 
som er lavere end den fulde afgiftssats, der anvendes på ethanol, der falder ind under KN 
2207 og 2208. 
Artikel 2 
Undtagelsen i artikel 1 er begrænset til rom som defineret i artikel 1, stk. 4, litra a), i 
forordning (EØF) nr. 1576/89 og fremstillet i de franske oversøiske departementer på 
grundlag af sukker fra sukkerrør høstet på fremstillingsstedet med et indhold af flygtige 
elementer ud over ætyl- og methylalkohol på 225 g pr. liter ren alkohol og med et 
alkoholindhold på 40% eller derover. 
EFTL 160 af 12.6.1989. 
•5 
Artikel 3 
1. I det franske moderland anvendes den reducerede afgiftssats for det i artikel 2 
nævnte produkt på et årligt kontingent på 90 000 hl ren alkohol. 
2. Den reducerede sats kan falde til et niveau under mindsteafgiftssatsen for 
ethylalkohol som fastsat i Rådets direktiv 92/84/EØF, men må ikke fastsættes til 
mere end 50% under den nationale standardsats for ethylalkohol. 
3. Denne beslutning anvendes fra den 1. januar 1996 til den 31. december 2002i 
Artikel 4 
Denne beslutning er rettet til Den Franske republik. 
Udfærdiget i Bruxelles, den 
På Rådets vegne 
Formand 

ESN 0254-1459 
KOM(95) 25 endelig udg. 
DOKUMENTER 
Katalognummer : CB-CO-95-Q33-DA-C 
ISBN 92-77-85240-2 
Kontoret for De Europæiske Fællesskabers Officielle Publikationer 
L-2985 Luxembourg DA 09 03